গত বুধবার বাংলাদেশ ব্যাংকে অনুষ্ঠিত ব্যাংকার্স সভার আলোচনায়ও গুরুত্ব পায় বিষয়টি। কেন্দ্রীয় ব্যাংকের নির্দেশনা অনুযায়ী, প্রচলিত ব্যাংকগুলো সংগৃহীত আমানতের সর্বোচ্চ ৮৫ শতাংশ এবং ইসলামী ব্যাংকগুলো সংগৃহীত আমানতের সর্বোচ্চ ৯০ শতাংশ ঋণ হিসেবে বিতরণ করতে পারে। কোনো কোনো ব্যাংক এই হারের চেয়ে বেশি ঋণ বিতরণ করেছে বলে সভায় জানানো হয়। ফলে ঋণের প্রবৃদ্ধি অনেক বেশি হচ্ছে বলে জানান সভায় উপস্থিত ব্যাংক নির্বাহীরা। সভায় এই আগ্রাসী ঋণ বিতরণ বন্ধের নির্দেশ দেন গভর্নর ফজলে কবির।